CELEX: 32020R0777
Language: ro
Date: 2020-06-12 00:00:00
Title: Regulamentul de punere în aplicare (UE) 2020/777 al Comisiei din 12 iunie 2020 de modificare a Regulamentului de punere în aplicare (UE) 2018/763 în ceea ce privește datele de aplicare și anumite dispoziții tranzitorii ca urmare a prelungirii termenului de transpunere a Directivei (UE) 2016/798 a Parlamentului European și a Consiliului (Text cu relevanță pentru SEE)

15.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 188/1
               
            
         REGULAMENTUL DE PUNERE ÎN APLICARE (UE) 2020/777 AL COMISIEI
         din 12 iunie 2020
         de modificare a Regulamentului de punere în aplicare (UE) 2018/763 în ceea ce privește datele de aplicare și anumite dispoziții tranzitorii ca urmare a prelungirii termenului de transpunere a Directivei (UE) 2016/798 a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (1), în special articolul 10 alineatul (10),
         întrucât:
         
                     (1)
                  
                  
                     Directiva (UE) 2016/798 a fost modificată prin Directiva (UE) 2020/700 (2) pentru a acorda statelor membre posibilitatea de a prelungi termenul de intrare în vigoare a actelor cu putere de lege și a actelor administrative naționale necesare pentru a se conforma dispozițiilor prevăzute la articolul 33 alineatul (1) din Directiva (UE) 2016/798.
                  
               
                     (2)
                  
                  
                     Din cauza pandemiei de COVID-19, este posibil ca evaluarea cererilor de certificate de siguranță în conformitate cu Directiva 2004/49/CE a Parlamentului European și a Consiliului (3), pentru care certificatul de siguranță relevant trebuia eliberat înainte de 16 iunie 2020, să fie întârziată. Prin urmare, în statele membre care au transmis o notificare agenției și Comisiei în conformitate cu articolul 33 alineatul (2) din Directiva (UE) 2016/798 și în care Directiva (UE) 2016/798 urmează să se aplice de la 16 iunie 2020, autoritatea națională de siguranță („ANS”) trebuie să continue evaluarea după data respectivă, la cererea solicitantului. ANS trebuie să finalizeze această evaluare și să elibereze certificatul de siguranță înainte de 30 octombrie 2020.
                  
               
                     (3)
                  
                  
                     În ceea ce privește statele membre care au transmis Agenției Uniunii Europene pentru Căile Ferate („agenția”) și Comisiei o notificare în conformitate cu articolul 33 alineatul (2a) din Directiva (UE) 2016/798, aplicarea anumitor dispoziții din Regulamentul de punere în aplicare (UE) 2018/763 al Comisiei (4) trebuie amânată, urmând să intre în vigoare de la 31 octombrie 2020. Dispozițiile tranzitorii prevăzute în Regulamentul de punere în aplicare (UE) 2018/763 trebuie de asemenea adaptate.
                  
               
                     (4)
                  
                  
                     Este posibil ca solicitanții să fi pregătit cereri în conformitate cu Regulamentul de punere în aplicare (UE) 2018/763, având în vedere termenul actual de depunere a cererilor. Cererile întocmite în conformitate cu Regulamentul de punere în aplicare (UE) 2018/763 trebuie să includă toate dovezile necesare pentru certificarea de siguranță a întreprinderilor feroviare în temeiul Directivei 2004/49/CE sau în temeiul Directivei (UE) 2016/798. Prin urmare, solicitanților trebuie să li se permită să prezinte autorităților naționale de siguranță din statele membre care au transmis agenției și Comisiei o notificare în conformitate cu articolul 33 alineatul (2a) din Directiva (UE) 2016/798 cereri care cuprind dovezi în conformitate cu Regulamentul de punere în aplicare (UE) 2018/763. Autoritățile naționale de siguranță trebuie să accepte cererile respective fără a solicita revizuirea lor.
                  
               
                     (5)
                  
                  
                     Prin urmare, este necesar ca Regulamentul de punere în aplicare (UE) 2018/763 să fie modificat în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul comitetului menționat la articolul 28 alineatul (1) din Directiva (UE) 2016/798.
                  
               
                     (7)
                  
                  
                     Pentru a se garanta eficacitatea măsurilor stabilite în prezentul regulament, acesta trebuie să intre în vigoare în ziua următoare datei publicării în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2018/763 se modifică după cum urmează:
            
                        1.
                     
                     
                        La articolul 2, punctul 5 se înlocuiește cu următorul text:
                        
                                    „5.
                                 
                                 
                                    «data relevantă» înseamnă 16 iunie 2019 în ceea ce privește statele membre care nu au notificat agenției și Comisiei, în conformitate cu articolul 33 alineatul (2) din Directiva (UE) 2016/798, faptul că au prelungit perioada de transpunere a directivei respective. Ea înseamnă 16 iunie 2020 în ceea ce privește statele membre care, în conformitate cu articolul 33 alineatul (2) din Directiva (UE) 2016/798, au notificat agenției și Comisiei faptul că au prelungit perioada de transpunere a directivei respective, dar nu au transmis agenției și Comisiei o notificare în conformitate cu articolul 33 alineatul (2a) din Directiva (UE) 2016/798. Ea înseamnă 31 octombrie 2020 în ceea ce privește statele membre care, în conformitate cu articolul 33 alineatul (2a) din Directiva (UE) 2016/798, au notificat agenției și Comisiei faptul că au prelungit perioada de transpunere a directivei respective.”
                                 
                              
                  
                        2.
                     
                     
                        Articolul 15 se modifică după cum urmează:
                        
                                    (a)
                                 
                                 
                                    se introduce următorul alineat (4a):
                                    
                                       „(4a)   În pofida alineatelor (1)-(4), în statele membre care au transmis agenției și Comisiei o notificare în conformitate cu articolul 33 alineatul (2) din Directiva (UE) 2016/798 și în care Directiva (UE) 2016/798 se aplică de la 16 iunie 2020, ANS continuă, la cererea solicitantului, efectuarea evaluării cererilor de certificate de siguranță în conformitate cu Directiva 2004/49/CE, după 16 iunie 2020, cu condiția să elibereze certificatul de siguranță înainte de 30 octombrie 2020.
                                       În cazul în care o ANS își dă seama că nu va fi în măsură să elibereze un certificat de siguranță înainte de 30 octombrie 2020, ea informează imediat solicitantul și agenția și se aplică alineatele (2)-(4).”;
                                    
                                 
                              
                                    (b)
                                 
                                 
                                    se introduce următorul alineat (6a):
                                    
                                       „(6a)   În cazul în care zona de operare preconizată nu se limitează la un singur stat membru, certificatul unic de siguranță eliberat de agenție între 16 iunie 2020 și 30 octombrie 2020 exclude rețeaua sau rețelele din oricare dintre statele membre care au transmis agenției și Comisiei o notificare în conformitate cu articolul 33 alineatul (2a) din Directiva (UE) 2016/798. Autoritățile naționale de siguranță ale statelor membre care au transmis o astfel de notificare:
                                       
                                                   (a)
                                                
                                                
                                                   consideră certificatul unic de siguranță eliberat de agenție ca fiind echivalent cu partea din certificatul de siguranță eliberată în conformitate cu articolul 10 alineatul (2) litera (a) din Directiva 2004/49/CE;
                                                
                                             
                                                   (b)
                                                
                                                
                                                   eliberează, începând de la 16 iunie 2020, certificate de siguranță în conformitate cu articolul 10 alineatul (2) litera (b) din Directiva 2004/49/CE, cu o perioadă de valabilitate care nu o depășește pe cea a certificatului unic de siguranță.”;
                                                
                                             
                                 
                              
                                    (c)
                                 
                                 
                                    alineatul (7) se înlocuiește cu următorul text:
                                    
                                       „(7)   În cazurile menționate la alineatul (2) litera (a) și la alineatele (6) și (6a) din prezentul articol, autoritatea națională de siguranță cooperează și se coordonează cu agenția pentru a efectua evaluarea elementelor stabilite la articolul 10 alineatul (3) litera (a) din Directiva (UE) 2016/798. Atunci când efectuează un astfel de demers, agenția acceptă evaluarea menționată la articolul 10 alineatul (2) litera (a) din Directiva 2004/49/CE efectuată de către autoritatea națională de siguranță.”;
                                    
                                 
                              
                                    (d)
                                 
                                 
                                    se adaugă un nou alineat (8):
                                    
                                       „(8)   Între 16 iunie 2020 și 30 octombrie 2020, în statele membre care au transmis agenției și Comisiei o notificare în conformitate cu articolul 33 alineatul (2a) din Directiva (UE) 2016/798, solicitanții de certificate de siguranță în sensul Directivei 2004/49/CE pot depune la autoritățile naționale de siguranță un dosar întocmit în conformitate cu anexa I.
                                       Cererile de certificate de siguranță în conformitate cu prezentul regulament sunt acceptate de autoritățile naționale de siguranță menționate la primul paragraf în scopul Directivei 2004/49/CE.”
                                    
                                 
                              
                  
                        3.
                     
                     
                        Articolul 16 se înlocuiește cu următorul text:
                        
                           „Articolul 16
                           Abrogare
                           Regulamentul (CE) nr. 653/2007 se abrogă de la 16 iunie 2019.
                           Cu toate acestea, el continuă să se aplice, până la 15 iunie 2020, în ceea ce privește statele membre care, în conformitate cu articolul 33 alineatul (2) din Directiva (UE) 2016/798, au notificat agenției și Comisiei faptul că au prelungit perioada de transpunere a directivei respective, dar nu au transmis agenției și Comisiei o notificare în conformitate cu articolul 33 alineatul (2a) din Directiva (UE) 2016/798.
                           El continuă să se aplice până la 30 octombrie 2020 în ceea ce privește statele membre care au notificat agenției și Comisiei, în conformitate cu articolul 33 alineatul (2a) din Directiva (UE) 2016/798, faptul că au prelungit perioada de transpunere a directivei respective.”
                        
                     
                  
                        4.
                     
                     
                        La articolul 17, al doilea paragraf se înlocuiește cu următorul text:
                        „Regulamentul se aplică de la 16 iunie 2019 în statele membre care nu au notificat agenția și Comisia în conformitate cu articolul 33 alineatul (2) din Directiva (UE) 2016/798.
                        El se aplică de la 16 iunie 2020 în statele membre care au transmis agenției și Comisiei o notificare în conformitate cu articolul 33 alineatul (2) din Directiva (UE) 2016/798, dar nu au transmis agenției și Comisiei o notificare în conformitate cu articolul 33 alineatul (2a) din Directiva (UE) 2016/798.
                        Se aplică în toate statele membre de la 31 octombrie 2020.
                        Cu toate acestea, articolul 15 alineatele (1), (2), (3) și (7) se aplică de la 16 februarie 2019, iar articolul 15 alineatul (6) se aplică de la 16 iunie 2019, în toate statele membre.
                        Articolul 15 alineatul (6a) se aplică de la 16 iunie 2020 în toate statele membre.
                        Articolul 15 alineatul (8) se aplică de la 16 iunie 2020 în statele membre care au transmis notificări agenției și Comisiei în conformitate cu articolul 57 alineatul (2a) din Directiva (UE) 2016/797.”
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 138, 26.5.2016, p. 102.
         
            (2)  Directiva (UE) 2020/700 a Parlamentului European și a Consiliului din 25 mai 2020 de modificare a Directivelor (UE) 2016/797 și (UE) 2016/798 în ceea ce privește prelungirea perioadelor lor de transpunere (JO L 165, 27.5.2020, p. 27).
         
            (3)  Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (JO L 164, 30.4.2004, p. 44).
         
            (4)  Regulamentul de punere în aplicare (UE) 2018/763 al Comisiei din 9 aprilie 2018 de stabilire a modalităților practice pentru emiterea certificatelor unice de siguranță pentru întreprinderile feroviare în temeiul Directivei (UE) 2016/798 a Parlamentului European și a Consiliului și de abrogare a Regulamentului (CE) nr. 653/2007 al Comisiei (JO L 129, 25.5.2018, p. 49).